**Delnice_(grb)**

**REPUBLIKA HRVATSKA**

**PRIMORSKO-GORANSKA ŽUPANIJA**

**GRAD DELNICE**

**Povjerenstvo za provedbu Natječaja**

KLASA: 402-04/17-01/07

URBROJ: 2112-01-30-40-3-18-2

Delnice, 19. siječnja 2018. godine

**Odluka o načinu provođenja Natječaja za financiranja Javnih potreba**

**iz Proračuna Grada Delnica u 2018. godini**

Temeljem članka 16. Odluke o načinu financiranja javnih potreba Grada Delnica (SN GD 8/15) Povjerenstvo za provedbu Natječaja za financiranju javnih potreba iz Proračuna Grada Delnica u 2018. godini donosi sljedeće:

**Točka 1.**

Kriteriji za financiranje programa/projekata/aktivnosti i manifestacija:

Opći kriteriji kojima će se vrednovati programi i projekti prijavljeni na natječaj, temeljem Odluke:

* kvaliteta i sadržajna inovativnost ponuđenog programa,
* značaj programa za očuvanje baštine i identiteta te promociju Grada Delnica,
* povezanost sa zajednicom, uključenost građana u programe i projekte,
* neposredan rad s određenim skupinama građana,
* suradnja, koordinacija, partnerstvo i sudjelovanje s drugim subjektima na lokalnoj razini,
* uključenost volontera u rad,
* ekonomičnost programa,
* promicanje programa za djecu i mlade,
* prepoznatljivost te prihvaćenost programa i projekata u zajednici,
* sudjelovanje osoba s invaliditetom i osoba s posebnim potrebama u programu te prilagođenost programa osobama s invaliditetom,
* podrška drugih institucija u ostvarivanju programa,
* financijska potpora iz drugih izvora.

Dodatni kriteriji doneseni od strane Povjerenstva za provedbu Natječaja:

* međunarodni programi i natjecanja, razvoj regionalne i međunarodne suradnje
* obogaćivanje turističke ponude kroz manifestacije
* zadovoljenje kulturnih potreba građana
* akcije i manifestacije u području kazališne i glazbeno-scenske djelatnosti
* doprinos povećanju standarda socijalne i zdravstvene zaštite te općih životnih uvjeta
* namjensko trošenje sredstava dosadašnjih godina
* uredno izvršavanje ugovorenih obveza iz prethodnih godina

Navedeni kriteriji bodovat će se u rangu 0 do 10 bodova.

**Točka 2.**

Temeljem članka 10. Odluke:

* utvrđena područja financiranja su: osnovno i srednjoškolsko obrazovanje i program kulturno i glazbeno scenskih djelatnosti te ostalih programa iz područja društvenih djelatnosti
* ukupan iznos raspoloživih sredstava je: za osnovno i srednjoškolsko obrazovanje – 88.000,00 kuna te za program kulturno i glazbeno scenskih djelatnosti te ostalih programa iz područja društvenih djelatnosti – 273.000,00 kuna
* raspon sredstava namijenjen za financiranje pojedinog programa/projekta, odnosno najniži i najviši iznos pojedinačnih ugovora: 2.000,00 do 100.000,00 kuna
* očekivani broj programa i projekata udruga koji će biti ugovoreni za financiranje je 40

**Točka 3.**

Natječajna dokumentacija je sastavni dio ove Odluke

**Predsjednik**

**Ivica Knežević, dipl.iur.**